ਸਾਰਾਹ ਲੀ ਬ੍ਰਾਉਨ ਫਲੇਮਿੰਗ
ਸਾਰਾਹ ਲੀ ਬ੍ਰਾਉਨ ਫਲੇਮਿੰਗ (10 ਜਨਵਰੀ, 1876 - 5 ਜਨਵਰੀ, 1963) ਇੱਕ ਅਫ਼ਰੀਕੀ-ਅਮਰੀਕੀ ਸਿੱਖਿਅਕ, ਸਮਾਜਿਕ ਅਤੇ ਕਮਿਉਨਟੀ ਕਾਰਕੁੰਨ, ਜੋ ਨਾਟਕਕਾਰ, ਕਵੀ, ਨਾਵਲਕਾਰ ਅਤੇ ਬਰੁਕਲਿਨ ਸਕੂਲ ਪ੍ਰਣਾਲੀ ਵਿੱਚ ਪਹਿਲੀ ਅਫ਼ਰੀਕੀ-ਅਮਰੀਕੀ ਅਧਿਆਪਕ ਸੀ। ਉਸਦੀ ਸਭ ਤੋਂ ਮਹੱਤਵਪੂਰਣ ਪ੍ਰਕਾਸ਼ਤ ਰਚਨਾ ਨਾਵਲ ਹੋਪ'ਜ਼ ਹਾਈਵੇ (1918) ਅਤੇ ਕਲਾਉਡਜ਼ ਐਂਡ ਸਨਸ਼ਾਈਨ (1920) ਹੈ। ਉਸਦਾ ਜਨਮ ਚਾਰਲਸਟਨ, ਦੱਖਣੀ ਕੈਰੋਲਿਨਾ ਵਿੱਚ ਹੋਇਆ ਸੀ ਅਤੇ ਬਰੁਕਲਿਨ ਵਿੱਚ ਉਸਦੀ ਪਰਵਰਿਸ਼ ਹੋਈ ਸੀ। ਉਸਦੀ ਵੱਡੀ ਹੋ ਕੇ ਸਕੂਲ ਦੀ ਅਧਿਆਪਕਾ ਬਣਨ ਦੀ ਇੱਛਾ ਸੀ ਪਰ ਉਸਦੇ ਪਿਤਾ ਨੇ ਸੋਚਿਆ ਕਿ ਉਸ ਲਈ ਇਕੋ ਇੱਕ ਯੋਗ ਨੌਕਰੀ ਘਰੇਲੂ ਕੰਮ ਕਰਨਾ ਸੀ। ਆਪਣੇ ਮਾਪਿਆਂ ਦੀਆਂ ਭਾਵਨਾਵਾਂ ਦੇ ਬਾਵਜੂਦ ਉਹ ਬਰੁਕਲਿਨ ਸਕੂਲ ਪ੍ਰਣਾਲੀ ਵਿੱਚ ਪਹਿਲੀ ਬਲੈਕ ਸਕੂਲ ਅਧਿਆਪਕਾ ਬਣੀ।